rejauldu/bengali-wikipedia huggingface dataset:
মনসুরুল হক (উর্দু : منصور الحق; ১ অক্টোবর ১৯৩১ ২১ ফেব্রুয়ারি ২০১৮) পাকিস্তান নৌবাহিনীর একজন অ্যাডমিরাল ছিলেন যিনি ১৯৯৭ সালে ফ্রান্স থেকে সাবমেরিনগুলির প্রযুক্তি হস্তান্তরকালে দুর্নীতির অভিযোগে বাধ্যতা মূলক অবসরে গিয়েছিলেন।   জীবনী  মনসুরুল হক ১ অক্টোবর ১৯৩১ সালে মনসুরুল হক ১৯৩৩ সালে পাঞ্জাবী পরিবারে ভারতের পাঞ্জাবের শিয়ালকোটে জন্মগ্রহণ করেন। শিয়ালকোটে ম্যাট্রিক পাশ করার পরে তিনি মুরে কলেজে পড়ালেখা করেন এবং ১৯৫৪ সালে মিডশিপম্যান হিসাবে পাকিস্তান নৌবাহিনীতে কমিশন লাভ করেন। ১৯৫৪ সালে তাকে যুক্তরাজ্যে প্রেরণ করা হয় যেখানে তিনি ইংল্যান্ডের ডার্টমাউথের ব্রিটিয়ানিয়া রয়্যাল নেভাল কলেজে যোগ দিয়ে ১৯৫৭ সালে ভূগোলে স্নাতক হন। ১৯৫৮ সালে নৌবাহিনীতে উপ-লেফটেন্যান্ট হিসেবে পদোন্নতি লাভ করেন। ১৯৬৪–১৯৬৫ সালে ভারতের সাথে দ্বিতীয় যুদ্ধে তিনি দায়িত্ব পালন করেন এবং যুদ্ধের পরে পূর্ব পাকিস্তানে নিযুক্ত হন।  ১৯৬৯-৭১ সালে পূর্ব পাকিস্তানে নিযুক্ত ছিলেন যেখানে তিনি নৌ গোয়েন্দা বিভাগের পরিচালক ছিলেন, ১৯৭১ সালের ডিসেম্বরে ভারতের বিরুদ্ধে যুদ্ধ করেন। ১৯৭৪ সালে স্বাক্ষরিত ত্রিপক্ষীয় চুক্তির পরে তাকে ভারতীয় সেনাবাহিনী যুদ্ধ বন্দী হিসাবে গ্রহণ করে এবং পাকিস্তানে প্রত্যাবর্তন করেন।  তার কর্মজীবন নেভিতে অত্যন্ত উন্নতি লাভ করে এবং তাকে যুক্তরাষ্ট্রের রোড আইল্যান্ডের নেভাল ওয়ার কলেজে পাঠানো হয়েছিল যেখানে তিনি ম্যানেজমেন্ট কোর্সে স্নাতক হন।Economic Review, Volume 24, Page 94 - Economic & Industrial Publications., 1993 ১৯৮৩ সালে ক্যাপ্টেন তাকে এনএইচকিউতে ওয়ান-স্টার অ্যাসাইনমেন্টে পদোন্নতি দেওয়া হয়। ১৯৮৫-৮৯ সালে প্রতিরক্ষা মন্ত্রণালয়ে এবং পরবর্তীতে জেএস সদর দফতরের যৌথ প্রশিক্ষণের পরিচালক পদে দায়িত্ব পালন করার আগে দু-তারকা তারকা রেঙ্কে পদোন্নতি পাওয়ার আগে তাকে সিনিয়র বহর কমান্ডার পদে (সিওএমপিএকে) নিয়োগ দেওয়া হয়। পরবর্তীতে ১৯৯১-৯২ সালে কমান্ডার করাচি হিসাবে নিয়োগ দেওয়া হয়।  ২২ ফেব্রুয়ারি ২০১৮ সালে পরিবারের মুখপাত্র সংবাদমাধ্যমে দুবাইয়ে তার তার মৃত্যুর সংবাদ ঘোষণা করেন এবং করাচির সামরিক কবরস্থানে তাকে দাফন করা হয় বলে জানা গেছে।   তথ্যসূত্র   বিষয়শ্রেণী:পাকিস্তানি যুদ্ধবন্দী বিষয়শ্রেণী:পাঞ্জাবি ব্যক্তি বিষয়শ্রেণী:২০১৮-এ মৃত্যু বিষয়শ্রেণী:১৯৩৭-এ জন্ম বিষয়শ্রেণী:করাচির ব্যক্তি বিষয়শ্রেণী:সংযুক্ত আরব আমিরাতে পাকিস্তানি প্রবাসী বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:মার্কিন যুক্তরাষ্ট্রে পাকিস্তানি প্রবাসী বিষয়শ্রেণী:পাকিস্তানি বন্দী ও আটক বিষয়শ্রেণী:শিয়ালকোটের ব্যক্তি
আইওটা অরিয়নিস (ι Ori, ι Orionis) কালপুরুষের তলোয়ারের সবচেয়ে উজ্জ্ব্ল তারা এবং তলোয়ারের মাথায় অবস্থিত। আরবিতে এই তারাটি "না'ইর আল সাইফ" নামে পরিচিত যা অর্থ হচ্ছে তলোয়ারের উজ্জ্ব্লতম অংশ।  আইওটা অরিয়নিস চারটি তারার সমন্ব্যয়ে গঠিত যার দুটি তারা এর মূল গাঠনিক তারা। তারা দুটির একটি হচ্ছে ও৯ III (নীল দানব তারা) শ্রেণীর অপরটি হচ্ছে বি০.৮III/IV শ্রেনীর। এবং দ্বিতীয় তারাটি খুবই অণুজ্জ্ব্ল। এই তারা দুটির নাক্ষত্রিক বায়ু মন্ডলের সংঘর্ষের ফলে এগুলো 'এক্স-রে' এর প্রধান উৎস। আশ্চর্যজনক এই যে, তারা দুটির বয়স ভিন্ন যা খুবই ব্যতিক্রমী। দ্বিতীয় তারাটির বয়স প্রথম তারাটির দ্বিগুণ। এই তারাদুটির উচ্চ উপকেন্দ্রিক কক্ষপথ এবং বয়সের পার্থক্য হতে ধারণা করা হয় যে, তারা একই সাথে সৃষ্টি হয়নি, বরং একটি তারা হতে ভর স্থানান্তরের মাধ্যমে অপর তারাটির সৃষ্টি হয়েছে।   তথ্যসূত্র    বহিঃসংযোগ   Iota Orionis by Dr. Jim Kaler.  David Darling's encyclopedia entry  বিষয়শ্রেণী:কালপুরুষ (তারামণ্ডল)
সেনাবাহিনী কমান্ডার (মূল নামঃ কমান্ডার অব দ্য আর্মি) হচ্ছে শ্রীলঙ্কা সেনাবাহিনীর প্রধান কর্মকর্তা/অধিনায়কের পদ-সম্মান। ১৯৭২ সালে শ্রীলঙ্কার নাম সিলন থেকে শ্রীলঙ্কা হয়ে গেলে সিলন সেনাবাহিনী 'শ্রীলঙ্কা সেনাবাহিনী' নাম তৈরি করে, এবং ১৯৭২ সাল থেকে শ্রীলঙ্কা সেনাবাহিনীর প্রধান কর্মকর্তা শ্রীলঙ্কার সেনাবাহিনী কমান্ডার নামে পরিচিত হন যাদেরকে আগে সিলন সেনাবাহিনীর কমান্ডার নামে অভিহিত করা হত।  ইতিহাস ১৯৪৮ সালে শ্রীলঙ্কার স্বাধীনতা লাভের আগে শ্রীলঙ্কায় ব্রিটিশ সেনাবাহিনীর ইউনিট ছিলো এবং সেগুলোর সম্মিলিত অধিনায়ককে বলা হতো 'জেনারেল অফিসার কমান্ডিং, সিলন'। ১৯৪৯ সালের ১০ অক্টোবর সিলন সেনাবাহিনী তৈরি হলে পদটি 'কমান্ড্যান্ট, সিলন আর্মি' হিসেবে তৈরি হয় এবং ব্রিটিশ ব্রিগেডিয়ার আর্ল অব কেইথনেস পদটিতে বসেন। খুব দ্রুতই পদটির নাম 'কমান্ডার-ইন-চীফ, সিলন আর্মি' করা হয়। শ্রীলঙ্কায় অবস্থিত ব্রিটিশ সেনা ইউনিটগুলোর সম্মিলিত অধিনায়ককে 'কমান্ডার অব দ্য সিলন ডিফেন্স ফোর্স'ও বলা হতো। 'কমান্ডার অব দ্য আর্মি' পদটি সৃষ্টি করা হয় ১৯৫০-এর দশকে। ১৯৬৭ সালে নিয়োগ পাওয়া সেপালা আত্তিগাল্লে পর্যন্ত সকল কমান্ডারের পদবীটি ব্রিগেডিয়ার ছিলো যেক্ষেত্রে ব্রিগেডিয়াররা সেনাকমান্ডার থাকা অবস্থায়ই পরে মেজর জেনারেল হতেন; সেপালা ১৯৭৪ সালে লেঃ জেনারেল হয়েছিলেন এবং তার উত্তরসূরীরা মেজর জেনারেল পদবীতে কমান্ডার হচ্ছিলেন যাদেরকে পরে বা অবসর গ্রহণের দিন লেঃ জেনারেলে উন্নীত করা হচ্ছিলো।  ১৯৮০-এর দশক থেকে পদটি লেফটেন্যান্ট জেনারেলে স্থায়ী ভাবে উন্নীত হয়ে যায়। শ্রীলঙ্কার সেনাকমান্ডাররা অবসর গ্রহণের দিন পূর্ণ জেনারেল হন কিংবা চীফ অব দ্য ডিফেন্স স্টাফ হলেও পূর্ণ জেনারেল হন। দুইজন সবেক সেনাকমান্ডারকে ২০০৭ সালে পূর্ণ জেনারেল পদ দেওয়া হয়, একজন হলেন ডেনিস পেরেরা যিনি ১৯৮১ সালে অবসর গ্রহণ করেন এবং আরেকজন হলেন নলীন সেনেবীরত্ন যিনি ১৯৮৮ সালে অবসর প্রাপ্ত হন। একজন সেনাকমান্ডার চাকরিরত অবস্থায়ও পূর্ণ জেনারেল হতে পারেন যেমন শরৎ ফনসেকা এবং শাভেন্দ্র সিলভাকে সেনাকমান্ডার থাকা অবস্থায় পূর্ণ জেনারেল পদ দেওয়া হয়।  সরকারী বাসভবন শ্রীলঙ্কা সেনাবাহিনী কমান্ডারের সরকারী বাসভবন 'জেনারেল'স হাউজ' নামে পরিচিত, বাংলোটি কলম্বোতে অবস্থিত। এই বাংলো ১৯৪৮ সালে তৈরি করা এবং ব্রিটিশ সেনা কমান্ডাররা এই বাংলোতেই থাকতেন, তারা চলে যাবার পর শ্রীলঙ্কান সেনা কমান্ডাররা এই বাসভবন ব্যবহার করেন।  নিয়োগ সেনাবাহিনী অ্যাক্টের ৮নং ধারা অনুযায়ী শ্রীলঙ্কার রাষ্ট্রপতি সেনাকমান্ডার নিয়োগ প্রদান করে থাকেন; নিয়ম অনুযায়ী সর্বোচ্চ ৫৫ বছর বয়স পর্যন্ত একজন জেনারেল কমান্ডার হিসেবে থাকতে পারেন যদিও কমান্ডারের মেয়াদ রাষ্ট্রপতি বা প্রধানমন্ত্রী কর্তৃক বাড়ানো হতে পারে।  সেনাবাহিনী কমান্ডারগণের তালিকা (ইংরেজ সেনাকমান্ডারসহ)  তথ্যসূত্র  বহিঃসংযোগ Former Army commanders Three Service Commanders promoted  বিষয়শ্রেণী:শ্রীলঙ্কান জেনারেল বিষয়শ্রেণী:শ্রীলঙ্কা সেনাবাহিনীর কমান্ডার বিষয়শ্রেণী:শ্রীলঙ্কা সেনাবাহিনী বিষয়শ্রেণী:সেনাবাহিনী প্রধান
রিজওয়ান মঞ্জি (জন্ম: ১৭ অক্টোবর ১৯৭৪) হলেন একজন কানাডীয় অভিনেতা। তিনি এনবিসি ইউনিভার্সাল টেলিভিশন ধারাবাহিকে রাজীব নামে অভিনয় করেছেন। মঞ্জি ভারতীয় মাতা-পিতার ঘরে কানাডার টরেন্টোয় জন্মগ্রহণ করেন, যারা তানজানিয়া থেকে সেখানে স্থানান্তরিত হয়েছিলেন। তার পরিবার গুজরাতি ভারতীয় বংশোদ্ভূত ইসমাইলি মুসলিম সম্প্রদায়ের এবং তিনি প্রায়ই বলে থাকেন যে, তার কাছে তার ধর্ম খুবই গুরুত্বপূর্ণ একটি বিষয়।  চলচ্চিত্রের তালিকা  চলচ্চিত্র  বছর শিরোনাম ভূমিকা টীকা ১৯৯৭ সুই লস্ট ইন মানহাত্তান পত্রিকার দোকান মালিক ১৯৯৮ টু ট্রাইড টু ডাই তরুণ আরব ২০০১ আমেরিকার দেশি সেলিম আলী খান ২০০১ কুইনি ইন লাভ আহমেদ ২০০২ দি গুরু পার্টি ওয়েটার  তথ্যসূত্র  বহিঃসংযোগ  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় টেলিভিশন অভিনেতা বিষয়শ্রেণী:মার্কিন যুক্তরাষ্ট্রে কানাডীয় প্রবাসী বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:গুজরাতের ব্যক্তি বিষয়শ্রেণী:ক্যালিফোর্নিয়ার অভিনেতা বিষয়শ্রেণী:টরন্টোর অভিনেতা বিষয়শ্রেণী:২১শ শতাব্দীর কানাডীয় অভিনেতা বিষয়শ্রেণী:২০শ শতাব্দীর কানাডীয় অভিনেতা বিষয়শ্রেণী:কানাডীয় কণ্ঠাভিনেতা বিষয়শ্রেণী:গুজরাতি ব্যক্তি বিষয়শ্রেণী:ক্যালিফোর্নিয়ার মুসলিম
কুনবি সেনা হল মধ্য-উত্তর কোঙ্কণের থানে জেলা বা মহারাষ্ট্র রাজ্যের মহারাষ্ট্র কোঙ্কণে অবস্থিত একটি রাজনৈতিক দল।  কুনবি সেনা একটি উন্নয়নশীল কুনবি সম্প্রদায়ের স্বার্থের পক্ষে কাজ করে। এটি ভারতের কমিউনিস্ট পার্টি (মার্ক্সবাদী) এর সাথে জোটবদ্ধ, যাদের সাথে তারা জমি ও পানির অধিকারের জন্য কৃষক সংগ্রামের সমন্বয় করেছে।The Hindu: Magazine / Issues: How the other half lives সিপিআই(এম) এর সাথে তারা থানে হয়ে গেইলের গ্যাস পাইপলাইন নির্মাণের প্রতিবাদ করেছে।The Hindu: National: Thane farmers oppose GAIL pipeline through their land  দলটি থানে, রায়গড়, রত্নাগিরি এবং সিন্ধুদুর্গ জেলাগুলি নিয়ে একটি কোঙ্কণ রাজ্য গঠনেরও দাবি করেছে।  কুনবি সেনার প্রতিষ্ঠাতা সভাপতি হলেন বিশ্বনাথ পাটিল।  দলটি এখন জাতীয়তাবাদী কংগ্রেস পার্টি এবং শিবসেনার সাথে জোটবদ্ধ হয়ে থানে জেলা জেলা পরিষদের (কাউন্টি সরকার) ক্ষমতাসীন জোটের অংশ; এই শেষোক্ত দুটি কট্টরপন্থী মহারাষ্ট্রীয় স্বার্থের প্রতিনিধিত্ব করে এবং একটি পৃথক কোঙ্কণ রাজ্যের বিরোধী।   তথ্যসূত্র   বিষয়শ্রেণী:মহারাষ্ট্রের রাজনৈতিক দল
ঘটনাবলী  ১৮০০ - বিটোফেন তার প্রথম সিম্ফনির আনুষ্ঠানিক প্রকাশ করেন ভিয়েনায়। ১৮২৭ - যুক্তরাষ্ট্রে জোসেপ ডিক্সন প্রথম লিড পেন্সিল নির্মাণ করেন। তিনি ম্যাচাচুসেটস অঙ্গ রাজ্যের সালেমে পেন্সিল নির্মাণের কারখানা স্থাপন করেন। ১৮৪৫ - সুর্যের প্রথম আলোকচিত্র গ্রহণ করা হয়েছিলো। ১৮৫১ - রামা (সপ্তম) থাইল্যান্ডের রাজা হন। ১৯১২ - ইল্ল-ফাটেড আরএমএস টাইটানিক সমুদ্রের ট্রায়াল শুরু করে। ১৯১৭ - তৎকালীন মার্কিন প্রেসিডেন্ট উড্রো উইলসন জার্মানির বিরুদ্ধে যুদ্ধ ঘোষণা করার জন্য মার্কিন কংগ্রেসের প্রতি আহবান জানান। ১৯৪১ - মরু শিয়াল হিসেবে খ্যাতিমান জার্মানীর বিখ্যাত লেফটেনেন্ট জেনারেল এডউইন রোমেল লিবিয়া পুনঃদখলের অভিযান শুরু করেন। ১৯৬৩ - মোহামেডান লিটারারি সোসাইটি প্রতিষ্ঠিত হয়। ১৯৮২ - ফকল্যান্ডস যুদ্ধ: আর্জেন্টিনা ফক্‌ল্যান্ড দ্বীপপুঞ্জ আক্রমণ করে। ১৯৮৯ - সোভিয়েত নেতা মিখাইল গর্বাচেভ হাভানায় ভ্রমণ করেন ফিদেল কাস্ত্রোর সঙ্গে দেখা করেন।   জন্ম  ১৮০৫ - হান্স ক্রিশ্চিয়ান অ্যান্ডারসন, ডেনীয় লেখক এবং কবি। (মৃ. ১৮৭৫) ১৮৪০ - এমিল জোলা, ফরাসি ঔপন্যাসিক। (মৃ. ১৯০২) ১৮৬২ - নিকোলাস মরি বাটলার, নোবেল পুরস্কার বিজয়ী মার্কিন দার্শনিক ও শিক্ষাবিদ। (মৃ. ১৯৪৭) ১৮৯৮ - হরীন্দ্রনাথ চট্টোপাধ্যায়, কবি, নাট্যকার ও অভিনেতা। (মৃ. ১৯৯০) ১৯০২ - বিখ্যাত হিন্দুস্তানী খেয়াল সঙ্গীতজ্ঞ বড়ে গুলাম আলী খান। (মৃ. ১৯৬৮) ১৯০৩ - ওস্তাদ মোহাম্মদ হোসেন খসরু, উচ্চাঙ্গ সঙ্গীতশিল্পী। ১৯১৪ - আলেক গিনেজ, ইংরেজ অভিনেতা। (মৃ. ২০০০) ১৯২৭ - পুশকাস, হাঙ্গেরীয় ফুটবল খেলোয়াড়। ১৯৪১ - ববি মুর, ইংরেজ ফুটবল খেলোয়াড়। ১৯৪৩ - বিন্দেশ্বর পাঠক, ভারতীয় সমাজবিজ্ঞানী, সামাজিক উদ্যোক্তা এবং সুলভ ইন্টারন্যাশনালের প্রতিষ্ঠাতা। (মৃ.২০২৩)  ১৯৪৮ - মোহাম্মদ নাসিম, বাংলাদেশের সাবেক স্বরাষ্ট্র ও স্বাস্থ্যমন্ত্রী। (মৃ. ২০২০) ১৯৫৩ - দেব্রালি স্কট, মার্কিন অভিনেত্রী। ১৯৬৩ - কার্ল বিটটিয়ে, ইংরেজ পরিচালক ও প্রযোজক। ১৯৭৩ - দিমিত্রি লিপারটভ, রাশিয়ান ফুটবল খেলোয়াড়। ১৯৭৫ -  অ্যাডাম রদ্রিগেজ, মার্কিন অভিনেতা ও পরিচালক। ১৯৮০ - গেভিন হাফেরনান, কানাডীয় পরিচালক ও চিত্রনায়ক। ১৯৮৩ - পোল কেপডেভিল, চিলির টেনিস খেলোয়াড়। ১৯৮৬ - ইব্রাহীম আফেলায়, ডাচ ফুটবলার।   মৃত্যু  ১৮১৭ - জার্মান লেখক জহান হাইনরিশ জং। ১৯১৪ - নোবেল পুরস্কার বিজয়ী জার্মান লেখক পল হেইসা। ১৯২৮ - নোবেল পুরস্কার বিজয়ী মার্কিন রসায়নবিদ থিওডোর উইলিয়াম রিচার্ডস। ১৯৩৩ - আন্তর্জাতিক খ্যাতিসম্পন্ন ভারতীয় ক্রিকেটার রণজিত সিংহ। (জ.১৮৭২) ১৯৫৩ - কবি, সাংবাদিক, রাজনীতিক ও আইনজ্ঞ আসাফ আলী। ১৯৫৮ - জাপানি শিক্ষক ও সমাজ কর্মী জসেই টডা। ১৯৬৫ - অতুলচন্দ্র দত্ত, বাঙালি সাহিত্যিক। ১৮৭২ - টেলিগ্রাফ ব্যবস্থার উদ্ভাবক মার্কিন আবিষ্কারক স্যামুয়েল মোর্স। (জ.১৭৯১) ১৯৮৬ - আইনজীবী ও বিচারপতি সৈয়দ মোহাম্মদ হোসেন। ১৯৯৪ - মার্কিন অভিনেত্রী বেটি ফুরনেসস। ১৯৯৫ - নোবেল পুরস্কার বিজয়ী সুইডিশ পদার্থবিজ্ঞানী ও প্রকৌশলী হানেস উলফ গোস্তা আল্‌ফভেন। ২০০৫ - ইংরেজ অভিনেত্রী বেত্তী বলটন। ২০১২ - অস্ট্রেলিয়ান এক্সপ্লোরার, লেখক ও প্রকৌশলী ওয়ারেন বন্যথন। ২০১৪ - ইংরেজ অভিনেত্রী ও গায়ক ল্যন্ডসি হল্যান্ড।   ছুটি ও অন্যান্য    বিশ্ব অটিজম সচেতনতা দিবস  আন্তর্জাতিক শিশুদের বই দিবস   বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন এপ্রিল ০২
সাতারা লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের অন্যতম এবং ১৯৫১ সালে এই লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬টি বিধানসভা কেন্দ্র নিয়ে গঠিত। এই নির্বাচনী কেন্দ্রটি সাতারা জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি ভাষা।  মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল সাতারা লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল->    ওয়াই বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।    কোরেগাঁও বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।    করদ উত্তর বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।    করদ দক্ষিণ বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।    পাতান বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।    সাতারা বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাতারা জেলায় অবস্থিত।   সাতারা লোকসভা কেন্দ্র বিজয়ী বর্তমান ও প্রাক্তন সংসদ   ২০০৪-সেপ্টেম্বর থেকে ২০১৯ সাল অবধি সাতারা লোকসভা কেন্দ্রের সংসদ ছিলেন জাতীয়তাবাদী কংগ্রেস পার্টি দলের সদস্য উদয়নরাজে ভোঁসলে, তিনি ২০১৯ এর অক্টোবর জাতীয়তাবাদী কংগ্রেস পার্টি দল ছেড়ে ভারতীয় জনতা পার্টিতে যোগ দেন  এবং তাঁর সাংসদ পদ থেকে পদত্যাগ করেন, পরে উপনির্বাচনে তিনি ভারতীয় জনতা পার্টির প্রার্থী হয়ে লড়েন এবং পরাজিত হন জাতীয়তাবাদী কংগ্রেস পার্টি দলের সদস্য শ্রীনিবাস পাতিলের কাছে, ফলে বর্তমান সাংসদ হলেন শ্রীনিবাস পাতিল।  তথ্যসূত্র   আরও পড়ুন  মাধা লোকসভা কেন্দ্র  সোলাপুর লোকসভা কেন্দ্র  বহিঃসংযোগ সাতারা লোকসভা নির্বাচনের ফলাফল সরাসরি ২০১৯   ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র
শুকরান সালেহ (মৃত্যু সন অজানা) রাসুল এক একজন অন্যতম সাহাবা ছিলেন । তিনি রাসুল এর খাদেম বা চাকর ছিলেন । বদর যুদ্ধের পরে তাকে রাসুল মুক্ত করে দেন ।  ইতিহাসে তিনি শুকরান মাওলা  বা রাসুলের আযাদকৃত দাস শুকরান  নামে প্রসিদ্ধ ।  নাম ও বংশ পরিচয়  শুকরান সালেহ এর মূল নাম সালেহ  এবং উপাধি ‘শুকরান’ ।এভাবে তার নামকরণ হয় শুকরান সালেহ । তার পিতার নাম আদী । শুকরান সালেহ আবদুর রহমান ইবন আউফের হাবশী বংশজাত দাস ছিলেন । পরবর্তীতে রাসূল নিজের কাজের জন্য তাকে অর্থমূল্যে অথবা আবদুর রহমান থেকে কিনে নেন অথবা উপহার পান ।  তার ইসলাম গ্রহণের ইতিহাস সম্পর্কেও তেমন কোন তথ্য জীবনী গ্রন্থসমূহে পাওয়া যায় না ।  যুদ্ধে অংশগ্রহণ  অধিকাংশ যুদ্ধে হযরত শুকরান যুদ্ধলদ্ধ সম্পদ ও বন্ধীদের হিফাজতের দায়িত্বে নিয়োজিত হতেন। এ কারণে যুদ্ধে তিনি একদিকে যুদ্ধলব্ধ সম্পদের একটা অংশ পেতেন । আবার অন্যদিকে যাদের কয়েদীদের দেখাশুনার দায়িত্ব পালন করতেন তাদের নিকট থেকে পারিশ্রমিক পেতেন। আবু মাশার বলেন, তিনি দাস হিসাবে বদর যুদ্ধে যোগদান করেন। এ কারণে গনীমতের অংশ তাকে দেওয়া হয়নি । তবে বদরে বন্দীদের দেখাশুনার দায়িত্ব পালন করার জন্য প্রত্যেকেই কিছু কিছু অর্থ তাকে দান করে। এতে যাঁরা গনীমতের অংশ পেয়েছিলেন তাদের থেকেও তিনি বেশি পেয়ে যান। বদর যুদ্ধে তার দায়িত্ব পালনে সতর্কতা ও দক্ষতা দেখে রাসূল  এতই মুগ্ধ হন যে, তাকে দাসত্ব থেকে মুক্তিদান করেন।  ‘মাররে ইয়াসী যুদ্ধে পরাজিত শত্রু বাহিনীর পরিত্যক্ত অর্থ-সম্পদ, অস্ত্র-শস্ত্র, ছাগল-বকরী ও তাদের অন্যান্য দ্রব্য-সামগ্রী জমা করার দায়িত্বে তাকে নিয়োজিত করা হয়।  রাসুলের খেদমত  তিনি আজীবন একনিষ্ঠভাবে রাসুল এর খেদমত করে গেছেন । রাসুল তার প্রতি খুব সন্তুষ্ট ছিলেন । মৃত্যুর পূর্বে তার সাথে ভালো ব্যবহারের অসিয়ত রাসুল করে গিয়েছিলেন । শুকরান সালেহ রাসুল এর দাফন-কাফনের সময় উপস্থিত ছিলেন ও দায়িত্ব পালন করেছিলেন ।   ইবন ইসহাক আলী ইবনুল হুসাইন এর সূত্রে বর্ণনা করেন, আলী ইবন আবী তালিব, ফাদল ইবন আব্বাস, কুসাম ইবনে আব্বাস, শুকরান মাওলা রাসূলুল্লাহ ও আউস ইবনে খাওলা কবরে নেমে রাসূলুল্লাহকে কবরে শায়িত করেন ।  রাসূলুল্লাহ ইনতিকালের পর হযরত শুকরান  মদীনায় থাকেন না বসরায় বসতি স্থাপন করেন এ ব্যাপারে মতভেদ আছে ।  মৃত্যু  তার মৃত্যুর সন ও স্থান সম্পর্কেও সঠিকভাবে জানা যায় না।   তথ্যসূত্র   বিষয়শ্রেণী:পুরুষ সাহাবা
করুণাময় গোস্বামী ছিলেন একজন বাংলাদেশি সংগীতজ্ঞ ও সাহিত্যিক। তিনি ২০১২ সালে একুশে পদকে ভূষিত হন। তিনিই দুই বাংলার গবেষক যিনি রবীন্দ্র ও নজরুল উভয় সম্পর্কে গবেষণায় আন্তর্জাতিক পুরষ্কারজয়ী। তার জন্ম ১৯৪২ সালে ময়মনসিংহের নান্দাইলের গোসাঁই চান্দুরা গ্রামে।   রচনাবলি   সংগীত কোষ  বাংলা গানের বিবর্তন প্রথম খণ্ড  বাংলা গান স্বরলিপি-ইতিহাস  বুদ্ধদেব বসু ও অন্যান্য  রবীন্দ্র সংগীত পরিক্রমা  রবীন্দ্র সংগীত স্বরলিপি  নজরুল গীতি প্রসঙ্গ  রবীন্দ্র নাট্যসংগীত  আব্বাসউদ্দিন  অতুলপ্রসাদের গান  রবীন্দ্রনাথ হান্টিংটন ও ভারতভাগ  বাংলাদেশের উচ্চাঙ্গসংগীত চর্চা ও গুণীজন  বাংলা গানের বর্তমান ও আরো  ভারত ভাগের অশ্রু কণা  রবীন্দ্রসংগীতকলা- ২য়  কিশোর সংগীত  বাংলাগানের কথা  নজরুল সংগীত জনপ্রিয়তার স্বরূপ সন্ধান  বাংলা কাব্যগীতির ধারায় কাজী নজরুল ইসলামের স্থান   পুরস্কার   বাংলা একাডেমি সাহিত্য পুরস্কার (২০০৮)  একুশে পদক (২০১২)   তথ্যসূত্র   বিষয়শ্রেণী:শিল্পকলায় একুশে পদক বিজয়ী বিষয়শ্রেণী:১৯৪২-এ জন্ম বিষয়শ্রেণী:২০১৭-এ মৃত্যু বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী পুরুষ লেখক বিষয়শ্রেণী:বাঙালি লেখক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:একুশে পদক বিজয়ী বিষয়শ্রেণী:বাংলা একাডেমি সাহিত্য পুরস্কার বিজয়ী
সংযোগ=//upload.wikimedia.org/wikipedia/commons/thumb/4/46/Sangmyung_University_3.JPG/220px-Sangmyung_University_3.JPG|থাম্ব| সাংমিয়ং বিশ্ববিদ্যালয় ৩ সংযোগ=//upload.wikimedia.org/wikipedia/commons/thumb/2/22/Sangmyung_art_center.jpg/220px-Sangmyung_art_center.jpg|থাম্ব| সাংমিয়ং আর্ট সেন্টার সাংমিয়ং বিশ্ববিদ্যালয় দক্ষিণ কোরিয়ার একটি বেসরকারি বিশ্ববিদ্যালয়। এটি সিউলের জংনো জেলার প্রথম ক্যাম্পাস এবং দক্ষিণ ছুংছংনাম প্রদেশের ছনানে দ্বিতীয় ক্যাম্পাস নিয়ে গঠিত। এটি ১৯৬৫ সালে সাংমিয়ং মহিলা কলেজ এবং ১৯৮৫ সালে ছনানের সাংমিয়ং মহিলা কলেজের সাথে ১৯৩৭ সালে প্রতিষ্ঠিত। ১৯৮৭ সালে, বিশ্ববিদ্যালয়টিকে একটি বিশ্ববিদ্যালয়ে উন্নীত করা হয় এবং এর নাম পরিবর্তন করে সাংমিয়ং উইমেনস ইউনিভার্সিটি রাখা হয়। ১৯৯৬ সালে, এটি সহশিক্ষায় পরিবর্তিত হয় এবং এর নাম পরিবর্তন করে সাংমিয়ং বিশ্ববিদ্যালয় হয়।   প্রতীক  প্রতীকী হরিণ প্রেম, আদর্শ এবং ত্যাগের একটি জটিল অর্থ বহন করে। বরই ফুল হল পরিচ্ছন্নতা, সততা এবং বিশ্বাসের প্রতীক।    অবস্থান  সাংমিয়ং বিশ্ববিদ্যালয় জংনো, সিউল এবং দক্ষিণ ছুংছংনাম প্রদেশের ছনানে অবস্থিত। জংনো জেলা সিউলের উৎসের জন্য বিখ্যাত।   ইতিহাস  বিশ্ববিদ্যালয়টির সূচনা ১৯৩৭ সালে যখন জাপানিরা কোরীয় উপদ্বীপের নিয়ন্ত্রণে ছিল। এই বছরেই তরুণদের উচ্চ শিক্ষার জন্য সাংমিয়ং একাডেমিটি ভবিষ্যতের জাতীয় নেতা তৈরি করার আশাবাদী উদ্দেশ্য নিয়ে প্রতিষ্ঠিত হয়েছিল।  ১৯৬৫ সালের মধ্যে, একাডেমিটি একটি মহিলা শিক্ষক কলেজ এবং তারপর ১৯৮৬ সালে একটি মহিলা বিশ্ববিদ্যালয়ে পরিণত হয়। দশ বছর পর, সাংমিয়ং উইমেন ইউনিভার্সিটি পুরুষদের ভর্তি করা শুরু করে। ২০০৬ সালে সাংমিয়ং বিশ্ববিদ্যালয় একটি সহ-শিক্ষা প্রতিষ্ঠান হিসেবে দশ বছরে পদার্পণ করে। অনুষদ সদস্য, ছাত্র, প্রাক্তন ছাত্র এবং সম্প্রদায়ের সদস্যদের মতে, পুরুষদের পাশাপাশি মহিলাদের জন্য শিক্ষার সুযোগ সম্প্রসারণের জন্য সাংমিয়ং বিশ্ববিদ্যালয়ের পদক্ষেপ সফল হয়েছে। ১৯৯৬ সাল থেকে পাঠাগারে যাওয়ার হার এবং স্নাতক কর্মসংস্থানের হার বেড়েছে। কিওংসুন ইমের সহায়তায় সাংমিয়ং সহ-শিক্ষায় যাওয়ার পর থেকে পুরুষ প্রাক্তন ছাত্ররা প্রাক্তন ছাত্রদের কার্যকলাপে বৃদ্ধির জন্য অনেকাংশে দায়ী।   উল্লেখযোগ্য প্রাক্তন ছাত্র    বহিঃসংযোগ    সাংমিয়ং বিশ্ববিদ্যালয়ের অফিসিয়াল হোম পেজ (কোরিয়ান)  সাংমিয়ং বিশ্ববিদ্যালয়ের অফিসিয়াল হোম পেজ (ইংরেজি)   বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:দক্ষিণ কোরিয়ার বিশ্ববিদ্যালয় ও কলেজ বিষয়শ্রেণী:১৯৩৭-এ প্রতিষ্ঠিত বিশ্ববিদ্যালয় ও কলেজ
নর্থব্রুক গেট () ১৮৭৪ সালে গুয়াহাটিতে, ব্রিটিশ ভাইসরয় লর্ড নর্থব্রুককে গুয়াহাটিতে অভ্যর্থনার জন্য নির্মাণ করা হয়েছিল। এই গেট বা তোরণ নির্মাণ করা হয়েছিল শুক্রেশ্বর ঘাটে যেখানে ভাইসরয় আসাম ভ্রমণের সময় প্রথম পদার্পণ করেছিলেন। ব্রিটিশ যুগের নির্মাণ-শৈলীতে নির্মিত এই নর্থব্রুক গেট হচ্ছে আসামের এই প্রকারের একমাত্র চিহ্ন। বিগত ১৪০ বছর ধরে এটি গুয়াহাটির ইতিহাসের বিভিন্ন ঘটনার সাক্ষী হয়ে লুইত-এর পারে স্থিত হয়ে আছে। ব্রিটিশ আধিকারিক মহল একে গেটওয়ে অব আসাম বলেও অভিহিত করেছিলেন। সাম্প্রতিক সময় সংরক্ষণের অভাবে এটি নিজের অস্তিত্ব রক্ষার যুদ্ধে অবতীর্ণ হয়েছে।   ইতিহাস নর্থব্রুক গেট গুয়াহাটির ব্রহ্মপুত্রর সামনে অবস্থিত এবং একে ১৮৭৪ সালের ২৭ আগস্টে সেই সময়ের ভারত-এর ভাইসরয় থমাস জর্জ বেরিঙকে (বা লর্ড নর্থব্রুক) অভ্যর্থনার জন্য নির্মাণ তথা উদ্বোধন করা হয়েছিল। একে শুক্রেশ্বর ঘাটে নির্মাণ করা হয়েছিল যেখানে ভাইসরয় কলকাতা থেকে আসামে জাহাজ দিয়ে আসার সময় প্রথম পদার্পণ করেন। এই গেটটি লর্ড কার্জনকে গুয়াহাটিতে স্বাগত জানানোর জন্য পুনরায় ব্যবহার করা হয়।Northbrook Gate to get a facelift  ১৮৭৪ সালে যখন লর্ড নর্থব্রুক আসাম ভ্রমণের সিদ্ধান্ত নেন, স্থানীয় প্রসাশন তাঁকে আসামে এক উষ্ণ স্বাগত জানানোর আরম্ভ করেন। তাঁরা গেট অব অনার রূপে ব্রিটিশ স্থাপত্যের আদলে একটি তোরণ নির্মাণের সিদ্ধান্ত নেন এবং অনেক বিচার ও আলোচনার শেষে শুক্রেশ্বর দেবালয়-এর সামনে এটি নির্মাণের প্রস্তুতি আরম্ভ করেন। An arch of honour for the gateway to the Northeast  গভর্ণর জেনারেল নর্থব্রুকের জাহাজ ১৮৭৪ সালের ২৭ আগস্টে গুয়াহাটির শুক্রেশ্বর ঘাটে উপস্থিত হ্য়। তাঁকে অনেকগুলি তোপধ্বনিতে স্বাগত জানানো হয় এবং সেই অভ্যর্থনার পরে তিনি এই নব নির্মিত গেট বা তোরণ দিয়ে গুয়াহাটিতে প্রবেশ করেন। সেইদিন থেকে এটি গুয়াহাটির সম্মানের প্রতীক হিসাবে চিহ্নিত হয়ে আসছে।  নির্মাণ আদল সেই সময়ের আসামের ব্রিটিশ কর্ত্তৃপক্ষ ইংল্যান্ড-এর একটি বিখ্যাত কিংস কলেজের আদলে লর্ড নর্থব্রুককে অভ্যর্থনার জন্য গেটটি নির্মাণের সিদ্ধান্ত নেয়। এই চতুর্ভূজ আকৃতির গেটটি সর্বমোট ১২ টা বৃত্তাংশ সদৃশ অংশে নির্মিত; দুদিকের দৈর্ঘ্যবরাবর ৫ টা করে এবং প্রস্থবরাবর ১ টা করে বৃত্তাংশ সদৃশ অংশ আছে।  তথ্যসূত্র  বিষয়শ্রেণী:আসামের দর্শনীয় স্থান বিষয়শ্রেণী: কামরূপ মহানগর জেলা বিষয়শ্রেণী: গুয়াহাটি বিষয়শ্রেণী:ভারতের তোরণ বিষয়শ্রেণী:গুয়াহাটির দর্শনীয় স্থান
মিথিলা, ত্রিহুত, তিরহুত বা তিরাভুক্তি হল ভারতীয় উপমহাদেশের ভৌগোলিক ও সাংস্কৃতিক অঞ্চল যার পূর্বে মহানন্দা নদী, দক্ষিণে গঙ্গা নদী, পশ্চিমে গণ্ডকী নদী এবং উত্তরে হিমালয়ের পাদদেশ অবস্থিত। এটি ভারতের বিহার ও ঝাড়খণ্ডের কিছু অংশ নিয়ে এবং নেপালের পূর্ব তরাইয়ের পার্শ্ববর্তী জেলাগুলি নিয়ে গঠিত।  মিথিলার মাতৃভাষা মৈথিলী, এবং এর অধিবাসীদের  মৈথিল বলা হয়। কিশানগঞ্জে কিছু সংখ্যালঘু উর্দুভাষীরা আছে।  মিথিলা নামটি সাধারণত বিদেহ রাজ্যের সাথে সাথে বিদেহের প্রাচীন সীমানার মধ্যে পড়ে এমন আধুনিক অঞ্চলগুলিকে বোঝাতে ব্যবহৃত হয়। অষ্টাদশ শতাব্দীতে, যখন মিথিলা আংশিকভাবে রাজ দ্বারভাঙার শাসিত ছিল, ব্রিটিশ রাজ অঞ্চলটিকে রাজ্য হিসেবে স্বীকৃতি না দিয়েই সংযুক্ত করে।  ইতিহাস  thumb|right|মহারাজা লক্ষ্মেশ্বর সিং বৈদিক যুগ মিথিলা সর্বপ্রথম বিশিষ্টতা লাভ করে ইন্দো-আর্য জনগোষ্ঠী যারা বিদেহ রাজ্য প্রতিষ্ঠা করেছিল তাদের দ্বারা বসতি স্থাপনের পর।Michael Witzel (1989), Tracing the Vedic dialects in Dialectes dans les litteratures Indo-Aryennes ed. Caillat, Paris, pages 13, 17 116–124, 141–143 পরবর্তী বৈদিক যুগে, কুরু ও পাঞ্চালের সাথে বিদেহ প্রাচীন ভারতের অন্যতম প্রধান রাজনৈতিক ও সাংস্কৃতিক কেন্দ্র হয়ে ওঠে। বিদেহ রাজ্যের রাজাদের বলা হত জনক। বিদেহ রাজ্যটি পরবর্তীতে বৃজি জোটে অন্তর্ভুক্ত হয়, যার রাজধানী ছিল বৈশালী শহরে, যা মিথিলায়ও রয়েছে। মধ্য যুগ ১১ শতক থেকে ২০ শতক পর্যন্ত, মিথিলা বিভিন্ন আদিবাসী রাজবংশ দ্বারা শাসিত হয়েছিল। এর মধ্যে প্রথমটি ছিল কর্ণাট, ঐনিবার রাজবংশ ও খান্দবাল রাজবংশ অথবা রাজ দ্বারভাঙা। ঐনিবার রাজবংশ এবং রাজ দ্বারভাঙার শাসকরা ছিলেন মৈথিল ব্রাহ্মণ। রাজ দ্বারভাঙা পরিবারের রাজত্বকালেই মিথিলার রাজধানী দ্বারভাঙায় স্থানান্তরিত হয়।  ভূগোল নদী ও পাহাড়ের মতো প্রাকৃতিক সীমানা সহ মিথিলা একটি স্বতন্ত্র ভৌগোলিক অঞ্চল। এটি মূলত সমতল এবং উর্বর পলল সমভূমি যা হিমালয় থেকে উৎপন্ন অসংখ্য নদী দ্বারা অতিক্রম করে। সমতল সমভূমি এবং উর্বর ভূমির কারণে মিথিলায় প্রচুর পরিমাণে জৈব সম্পদ রয়েছে; তবে ঘন ঘন বন্যার কারণে মানুষ এসব সম্পদের পূর্ণ সদ্ব্যবহার করতে পারেনি।  মিথিলার মধ্য দিয়ে সাতটি প্রধান নদী প্রবাহিত হয়: মহানন্দা, গণ্ডকী, কোশী, বাগমতী, কমলা, বলান ও বুধী গণ্ডকী। এগুলি উত্তরে হিমালয় থেকে দক্ষিণে গঙ্গা নদীতে প্রবাহিত হয়েছে।  তথ্যসূত্র  গ্রন্থপঞ্জি  বহিঃসংযোগ  The Maithil Brahmans - an online ethnography    বিষয়শ্রেণী:বিহারের অঞ্চল বিষয়শ্রেণী:নেপালের ক্ষেত্র বিষয়শ্রেণী:ঐতিহাসিক ভারতীয় অঞ্চল বিষয়শ্রেণী:সাংস্কৃতিক অঞ্চল বিষয়শ্রেণী:মধেশ প্রদেশ
মালিওয়াদ কালুভাই হীরাভাই গুজরাটের একজন ভারতীয় রাজনীতিবিদ। তিনি বিজেপির সদস্য। তিনি লুনাওয়াদা বিধানসভা কেন্দ্র (আসন- ১২২) থেকে বিধানসভার সদস্য (বিধায়ক) নির্বাচিত হয়েছিলেন।  ২০০২ সালে, তিনি গুজরাটের মহীসাগর জেলার লুনাওয়াদা বিধানসভা কেন্দ্র থেকে নির্বাচিত হয়েছিলেন।   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:গুজরাত বিধানসভার সদস্য বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহীসাগর জেলার ব্যক্তি বিষয়শ্রেণী:গুজরাত বিধানসভার সদস্য ২০০২-২০০৭